Subject: Riigihanked ja linnavalitsuse liige
From: Arnold Leesmäe <[email-masked]>
To: <[email-masked]>
Date: Fri, 7 Nov 2025 13:21:41 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Kirjutan Teile seoses tekkiva olukorraga, kus tulevane Viljandi
Linnavalitsuse liige on Viljandi linna riigihangetel osaleva äriühingu
omanik ja juhatuse liige. Nimelt on tegemist projekteerimisega tegeleva
ettevõttega, mis siiani on üsna regulaarselt teinud Viljandi linnale
erinevaid projekte ja on aktiivselt linna korraldatavatel hangetel
osalenud.

Probleem on selles, et Linnavalitsus on hangete korraldamisega otseselt
seotud ja neile on ligipääs kogu infole (ka hanke alusdokumentides mitte
leiduvale) enne, kui teistel huvituvatel osapooltel, mis annab kõnealuse
Linnavalitsuse liikmele kuuluvale ja esindatavale äriühingule ebaõiglase
konkurentsieelise. Lisaks hanke alusdokumentide kinnitamisele võetakse
Linnavalitsuse poolt vastu ka kõik hanget puudutavad otsused.

Kas Teil oleks võimalik anda viiteid või/ja soovitusi kuidas sellises
olukorras käituma peaks, et kõik oleks seaduslik ja hilisemalt probleeme
ei tekiks?

Kas kõnealune Linnavalitsuse liige peab loobuma äriühingu juhatuse
liikmeks olemisest?

Kas kõnealune Linnavalitsuse liige peab end hankega ja muude tema
äriühingu tegevusega seotud ettevalmistamisest ja otsustamistest taandama?
– Sellise valiku puhul tegelikkuses mõju poleks, sest info saab ta
tulenevalt oma positsioonist ikkagi kätte, sest hangete dokumendid
saadetakse enne istungit tervele valitsusele. Sellisel juhul peaks antud
liige puuduma tervelt istungilt ja peaks dokumendihaldussüsteemis
dokumentidele ligipääsu piirama.

Kas kõnealuse äriühingu teenuseid Viljandi linn enam kasutada ei tohi (sh
hangetelt kõrvaldama)?

Mõtteid ja stsenaariume on palju, aga ma ei usu, et me oleme ainulaadne
KOV selles mõttes.

Ette tänades

Arnold Leesmäe

Viljandi Linnavalitsus

hangete peaspetsialist

Tel: 5822 8207

E-post: [email-masked]